Douglas MacArthur, naixito de Little Rock (Arkansas) o 26 de chinero de 1880 y muerto o 5 d'abril de 1964 en Washington, DC, estió un melitar estausunidense que partecipó con l'Exercito estausunidense en as prencipals guerras d'o suyo país mientres o sieglo XX dica la suya muerte, dende as intervencions estausunidenses en Mexico mientres la Revolución mexicana dica la Guerra de Coreya, encluyindo-ie a Primera Guerra Mundial y a Segunda Guerra Mundial. En ista zaguera, MacArthur esdevenió uno d'os prencipals chefes melitars d'os Aliatos en o Teatro d'operacions d'o Pacifico.